DĖL VIETINIO (PRIEMIESTINIO) REGULIARAUS SUSISIEKIMO ELEKTRINIO AUTOBUSO MARŠRUTO PAKEITIMO IR TVARKARAŠČIO TVIRTINIMO

2024 m. liepos 3 d. Nr. DĮV-397

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 10 punktu, Lietuvos Respublikos kelių transporto kodekso 4 straipsnio 3 dalimi, įgyvendindamas Šilalės rajono savivaldybės tarybos 2023 m. birželio 1 d. sprendimą Nr. T1-123 ,,Dėl keleivių vežimo vietinio (priemiestinio) reguliaraus susisiekimo maršrutais viešosios paslaugos teikimo“ ir Šilalės rajono savivaldybės viešųjų paslaugų teikimo vietinio (priemiestinio) susisiekimo maršrutais Šilalės rajono savivaldybėje tvarkos aprašą, patvirtintą Šilalės rajono savivaldybės tarybos 2024 m. sausio 18 d. sprendimu Nr. T1-13 ,,Dėl Šilalės rajono savivaldybės viešųjų paslaugų teikimo vietinio susisiekimo maršrutais tvarkos aprašo patvirtinimo“, vykdydamas Šilalės rajono savivaldybės mero 2023 m. spalio 25 d. potvarkį Nr. T3-310 ,,Dėl įgaliojimo Šilalės rajono savivaldybės administracijai suteikimo“, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2024 m. liepos 2 d. posėdžio protokolą Nr. 6:

1. P a k e i č i u nuo 2024 m. liepos 8 d. vietinio (priemiestinio) reguliaraus susisiekimo elektrinio autobuso maršruto Šilalė–Kvėdarna–Lembas–Pajūralis–Kvėdarna–Šilalė SE2-5 eismo dažnumą į (6.50-7.50 val., 14.45-15.45 val., 17.15-18.15 val. (darbo dienomis).

2. T v i r t i n u pridedamą maršruto Šilalė–Kvėdarna–Lembas–Pajūralis–Kvėdarna–Šilalė SE2-5 (darbo dienomis) tvarkaraštį.

3. P a n a i k i n u nuo 2024 m. liepos 8 d. vietinio (priemiestinio) reguliaraus susisiekimo elektrinio autobuso maršrutą: Šilalė–Kvėdarna–Lembas–Žadeikiai–Pajūralis–Šilalė SE2-6 (7.30-8.53 val., 12.00-13.23 val. mokinių atostogų metu antradieniais, ketvirtadieniais).

 4. Į p a r e i g o j u UAB ,,Šilalės autobusų parkas“ apie vietinio (priemiestinio) reguliaraus susisiekimo elektrinio autobuso maršruto pakeitimą ir panaikinimą paskelbti informaciją teisės aktų nustatyta tvarka.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo.

Administracijos direktorius              Andrius Jančauskas